**БЮЛЛЕТЕНИ АХБОРОТЇ**

**КУЗОЗ**

Кузоз - як бемории ҷиддиест, ки ҳангоми сироятёбӣ бо бактерияи Clostridium tetani инкишоф меёбад. Аксари вақт ин микроорганизм ба бадани инсон тавассути захмҳо ё љароњатҳо ворид мешавад. Захмҳои чуќуре, ки бо хок, чанг ва наҷосати ҳайвонот олуда шудаанд, махсусан хатарноканд.

Бе табобати фаврӣ, кузоз метавонад ба мушкилиҳои вазнин ва ҳатто ба марг оварда расонад, ки асосан бо норасогии нафасгирӣ, бо сабаби ќатъ шудани фаъолияти мушакҳои ҳаракатҳои нафаскаширо назораткунанда, алоқаманд аст. Лекин кузозро бо ваксинатсияи сари ваќтї ва безараргадонии дурусти захм, пешгирї кардан мумкин аст.

Дар давоми 50 соли охир, бо шарофати иммунизатсияи наќшавии кўдакон бар зидди кузоз, бемории кузоз ва кузози навзодон дар минтақаи Аврупогии Созмони умумиҷаҳонии тандурустӣ, ба таври назаррас коњиш ёфтааст.

**Аломатњои кузоз чи гунаанд?**

Њангоми бемории кузоз иллатнокии системаи асаб вусъат меёбад, ки боиси сахтии мушакҳо ва кашишхўрињо мегардад. Яке аз аломатҳои маълум ин часпидани љоѓ (тризм) мебошад, ки њангоми дар шахси сироятшуда рагкашии мушакҳои жовиш (жевательных мышц) рўй медињад, кушодани даҳон ё фурӯ бурдани ғизо ғайриимкон мегардад. Ба дигар аломатњо шиддатнокии мушакњои гардан, фурўбарии душвор, сахтии мушакњои шикам ва рагкашии дардноки мушакњои умумї, ки якчанд даќиќа давом мекунад, дохил кардан мумкин.

**Пешгирї**

Бар хилофи бемориҳое, ки аз одам ба одам мегузаранд, сироятёбї бо бемории кузоз, тавассути тамос бо муҳити зист бавуљуд меояд ва аз ин рӯ масунияти оммавї шахсони иммунизатсиянашударо муҳофизат намекунад. Аз ин лињоз, барои ҳар як шахс иммунизатсия кардан зидди ин беморӣ ниҳоят муҳим аст. Баъд аз гирифтани ҳама вояњои наќшавии ваксинаи зидди кузоз, сатҳи муҳофизат тақрибан ба 100% мерасад. Аммо бо гузашти вақт, муҳофизат заиф мегардад ва бинобар ин, барои нигоҳ доштани масунияти мушаххас, тавсия дода мешавад, ки ҳар 10 сол ваксинатсияи такрориро (реваксинатсия) гиранд, чунки барои шахсони аксар вақт бо хок ё дар ҳавои кушод кор кунанда, хеле муҳим аст.

**Якчанд намуди ваксинаҳои зидди кузоз истифода бурда мешаванд:**

1. АбКДС (ваксинаи адсорбсиатсияшудаи кабудсулфа-гулўзиндонак-кузоз бо компоненти бењуљайрагии кабудсулфа): Ин ваксина барои иммунизатсияи кӯдакон истифода бурда мешавад ва онҳоро аз гулўзиндонак, кузоз ва кабудсулфа муҳофизат мекунад.
2. АДС-м (ваксинаи адсорбсиатсияшудаи гулўзиндонак-кузоз бо миқдори ками антигенњои гулўзиндонак):

Ин ваксина ҳамчун ваксинаи такрорї (ревакцинация), барои кӯдакони синну соли калонтар ва калонсолон, барои нигоҳ доштани масуният бар зидди кузоз ва гулўзиндонак истифода мешавад. Барои нигоҳ доштани масуният бар зидди кузоз, бояд ҳар 10 сол ваксинатсияи такрориро бо ин ваксина гузаронд.

1. АбКДС-м (ваксинаи адсорбсиатсияшудаи бар зидди кабудсулфа -гулӯзиндонак-кузоз бо компонентњои бењуљайравии кабудсулфа ва бо миқдори ками антигенњои гулўзиндонак):

Ин ваксина, ба монанди АДС-м барои иммунизатсияи такрорї (ревакцинация) истифода бурда мешавад, аммо аз кабудсулфа муҳофизати иловагӣ фароҳам меорад. Ваксина барои наврасон ва калонсолон, аз љумла занони њомила тавсия дода мешавад, то инки мњофизати онњо таъмин карда шавад ва масуният ба кўдакони навзод, барои муњофизати мувваќатї аз сироят, интиќол дода шавад. Дар хотир доштан муњим аст, ки ягон ваксина муњофизати пурраро кафолат намедињад, гарчанде ваксинаи зидди кузоз дар пешгирии ин беморї хеле самаранок аст. Бинобар ин, барои пешгирии кузоз, илова бар ваксинатсия, безараргардонии дурусти захм ва риояи ќоидањои бењдоштї хеле муњим аст.

**Табобат**

Кузоз ба ҳолати фавқулоддаи тиббӣ таълуќ дорад, ки табобати фавриро талаб карда, одатан безараргадонии захм, гузаронидани маводњои дорувориро барои нест кардани барангезандаи бактериявӣ ва инчунин истифодаи антитоксинро барои безараргардонии токсинҳои кузоз, дар бар мегирад. Дар њолати захмбардорӣ, ки эњтимолан бо чўбчаи кузоз сироятёфта бошад, фавран бояд ба ёрии тиббї мурољиат кард, хусусан агар шахс оиди њолати иммунизатсионии худ маълумоти боэътимод надошта бошад ё донад, ки вай иммунизатсия карда нашудааст. Ҳатто ҳангоми табобати дуруст, кузоз метавонад ба марг оварда расонад, аз њамин сабаб иммунизатсияи зидди кузоз хеле муҳим аст.

Давраи инкубатсионї аз лањзаи сироят ёфтан бо чўбчаи кузоз то вусъатёбии аломатњо аз 3 то 21 рўзро ташкил медињад, аммо одатан аз 7 – 10 рўз иборат аст. Барои табобати бомуваффаќият, нишонањои аввал ва аломатњои кузозро, ки сахтшавии мушакњо ва кашишхўрии мушакњо, фурўбарии душвор, сахтшавии мушакњои рўй, дарди мушакњо, сахтшавии мушакњои шикам, баландшавии њарорати бадан то њолати фебрилї, араќкунї ва таппиши тези дилро дар бар мегирад, дарёфт карда тавонистан муњим аст.